**Tinkoff** (UCI-tunnus TNK) oli tanskalaislähtöinen, sittemmin venäläisomistuksessa ollut maantiepyöräilyn ammattilaistalli. Se oli toiminnassa 1998–2016.

CSC-tallin ajajia kilpailemassa Tanskassa
Talli perustettiin vuonna 1998, jolloin sen nimi oli Team Home – Jack & Jones. Talli kilpaili alussa pyöräilyn kakkostason ryhmässä, mutta vuodesta 2000, jolloin sen nimi oli Memory Card–Jack & Jones, se kuului ykköskategorian ammattilaistallien joukkoon. Vuodesta 2000 talli osallistui muun muassa Ranskan ympäriajoon. 

Vuosina 2001–2008 joukkueen päätukijana oli kalifornialainen tietotekniikka-alan yritys Computer Sciences Corporation (CSC). Vuosina 2009–2013 tallin pääsponsorina toimi Team Saxo Bank. Tallin omistajana ja johtajana oli Ranskan ympäriajon vuonna 1996 voittanut Bjarne Riis. Venäläinen liikemies Oleg Tinkov osti tallin loppuvuodesta 2013, ja talli tunnettiin nimellä Tinkoff lopettamiseensa, vuoteen 2016 saakka. Talli osallistui UCI World Tour -sarjaan. 

Tallin pyöräilijä voitti kokonaiskilpailun ja etappeja kaikissa kolmessa pyöräilyn arvostetuimmista etappikilpailuista. Ivan Basso sijoittui toiseksi vuoden 2005 Ranskan ympäriajossa ja voitti seuraavana vuonna Italian ympäriajon. Carlos Sastre voitti Ranskan ympäriajon 2008. Andy Schleck sijoittui Ranskan ympäriajossa toiseksi 2009 ja voitti 2010. Alberto Contador voitti Espanjan ympäriajon 2012 ja 2014 sekä Italian ympäriajon 2015. Tallin ajajat, muun muassa Fabian Cancellara voittivat myös useita klassikkokilpailuja. Talli voitti ProTourin joukkuekilpailun vuosina 2005, 2006 ja 2007.

Filosofia
---------

Bjarne Riisin aloittaessa tallin johdossa talvella 2000 hän palkkasi tallin neuvonantajaksi Tanskan armeijan erikoisjoukkojen sotilaan B.S Christiansenin. Heidän tavoitteenaan oli yhdessä luoda tallille selkeästi muista erottuva toimintatapa. Talilla oli neljä keskeistä arvoa: kommunikointi, lojaalius, sitoutuminen ja kunnioittaminen. Näiden avulla talli pyrki parantamaan toimintaansa ryhmänä.  Tämän lisäksi joukkue ajoi sen ajajan puolesta, joka oli parhaassa kunnossa. Vain suurimmissa kilpailuissa joukkueella oli erikseen nimetty kapteeni. Talli oli myös erotellut kapteenin (ajaja joka tekee päätökset) ja johtajan (ajaja joka tavoittelee voittoa) roolit. Näin talli pyrki hajauttamaan vain yhteen ajajaan kohdistuneita odotuksia. 

Korostaakseen näitä arvoja, koko tallin henkilöstö osallistui vuosittain koulutustilaisuuksiin, joiden tavoitteena oli luoda ryhmähenkeä. Koulutuksissa osallistujien tehtävänä oli tietyn aikarajan sisällä suorittaa erilaisia fyysisiä harjoitteita. B.S Christiansenin mukaan näiden leirien tehtävänä oli "opettaa ihmisille, että tavoitteet voidaan saavuttaa yhteistyöllä. Heidän oli suoriuduttava parhaalla mahdollisella tavalla pahimmissa mahdollisissa olosuhteissa, joissa jokaisella teolla on seurauksensa.". Bobby Julich, yksi tallin ajajista, kommentoi tilaisuuksia seuraavasti: "ne metsässä vietetyt päivät tekivät meistä paljon tiiviimmän ryhmän ja antoivat meille mahdollisuuksia toimia ryhmänä missä tahansa kilpailutilanteessa."

Historia
--------

Tallin taustalla toimivan yrityksen perustivat syksyllä 1996 pyöräilyn amatöörien maailmanmestari Alex Pedersen, *Finn Poulsen* (Bestseller a/s:n edustajana), *Torben Kølbæk*, *Johannes Poulsen* (Herning CK:n edustaja) ja *Bjarne Riis*, joka tuolloin oli Team Telekomin ajaja. Alkuperäiseltä nimeltään yritys oli *Professional Cycling Denmark ApS*. Talli sai käyttöönsä tanskalaisen amatööritallin *Herning CK* lisenssin ja sen pääkonttori perustettiin Herningiin, Tanskaan. Tallin tavoitteena oli päästä osallistumaan vuoden 2000 Ranskan ympäriajoon.

### Kausi 1998–1999: Team home – Jack & Jones

Talli aloitti kilpailemisen kaudella 1998 *Alex Pedersenin* ja *Torben Kølbækin* johdolla. Tallissa oli alkuvaiheessa 11 ajajaa, joista osa oli aloittelevia ammattilaisia, mutta osa jo kokeneita kilpailijoita. Tanskalaiset *Brian Holm* ja Jesper Skibby olivat osallistuneet useita kertoja Ranskan ympäriajoon ja Skibby oli voittanut viisi etappia vuonna 1993. Tallin pääsponsoreita olivat tanskalainen kiinteistövälittäjä home a/s ja tekstiilivalmistaja Jack & Jones. Kaudella 1998 tallin budjetti oli noin miljoona euroa ja se osallistui ensimmäisenä kautenaan toisen kategorian kilpailuihin. Heti ensimmäisen kuukauden aikana Christian Andersen ja Skibby saavuttivat pieniä voittoja toimintaansa aloittelevalle tallille. Brian Holm kuitenkin yhtäkkiä päätti jättää tallin huhtikuussa 1998.

Vuoden 1998 Ranskan ympäriajossa esiin tullut doping-skandaali ei vaikutannut CSC talliin suoraan, mutta Bjarne Riis, joka osallistui kilpailuun sai tanskalaislehdistössä runsaasti kritiikkiä dopingvilpistä alkuvuodesta 1999. Tämän seurauksena Riis päätti myydä omistamansa osakkeensa *Professional Cycling Denmark APS*.

Huolimatta ympärillä velloneesta kohusta, CSC oli kauden 1998 32. paras joukkue. Tallin budjetti kasvoi kaudeksi 1999 n. 2,4 miljoonaan euroon ja ajajien määrä lisääntyi yhdestätoista neljääntoista. Kausi 1999 oli joukkueelle menestyksekäs ja se saavutti 26 voittoa UCI:n kilpailuissa. Menestyksen seurauksena talli päätettiin kutsua ensimmäiseen kategoriaan. Syyskuussa 1999 talli joutui otsikoihin belgialaisen ajajan *Marc Steelin* jäätyä kiinni liian korkeasta hematokriittiarvosta, mitä pidetään yhtenä merkkinä EPO-dopingin käytöstä. Steel erotettiin tallista ja Home lopetti CSC:n sponsoroinnin.

### 2000: Team Memory Card – Jack & Jones

Kaudeksi 2000 tallin sponsoriksi ryhtyi tanskalainen muistikorttien valmistaja Memory Card A/S. Tallin kapteeniksi valittiin tanskalainen ajaja Bo Hamburger. Talli ei saavuttanut kaudella 2000 yhtä monia voittoja kuin edellisenä vuotena, mutta se voitti suurempia kilpailuja joiden myötä se saavutti tavoitteensa ja pääsi osallistumaan vuoden 2000 Ranskan ympäriajoon. 

Huhtikuussa 2000 Nicolai Bo Larsen joutui dopingestiin, joka osoitti liian korkeata hematokriittiarvoa. Toisin kuin *Steel*iä Bo Larsenia ei erotettu, koska edellisenä päivänä tehty testi oli osoittanut arvon olevan kriittisen rajan (50 %) alapuolella. Samoin myös testiä seuraavana päivänä tehdyn testin tulos oli negatiivinen. Tallin ilmeinen kaksinaismoraali dopingin suhteen osoittautui haitalliseksi sen julkisuuskuvan kannalta. Jack & Jones ei halunnut jatkaa sponsorointisopimustaan, vaikka Bo Larsen vapautettiin doping-epäilyistä lääketieteellisin perustein. 

Syksyllä 2000 Bjarne Riis otti hoidettavakseen *Professional Cycling Denmark ApS*-yrityksen ja tallin. Kauden 2000 lopussa sopimus Jack & Jonesin kanssa päättyi, eikä Riis halunnut jatkaa yhteistyötä *Memory Cardin* kanssa, joka oli joutunut taloudellisiin vaikeuksiin.

### 2001–2002: CSC-Tiscali

CSC (*Computer Sciences Corporation*) ja Euroopan laajin internet-operaattori World Online ryhtyivät tallin sponsoriksi yhteensä noin 4,5 miljoonan euron budjetilla. Italialalinen telecom-alan yritys Tiscali osti World Onlinen ja 1. heinäkuuta 2001 talli muutti nimensä muotoon CSC–Tiscali.

Huhtikuussa 2001 Bo Hamburger jäi kiinni vastikään käyttöön otetussa EPO-hormonin käytön paljastavassa doping-testissä. Testin avulla pystyttiin erottamaan kehon luonnollinen EPO-hormoni synteettisesti tuotetusta hormonista. Kuitenkin myöhemmin tehdyt testit osoittautuivat negatiivisiksi, ja niinpä urheilun välitystuomioistuin (CAS) totesi hänet syyttömäksi vuonna 2002. Talli kuitenkin oli päättänyt Bo Hamburgerin sopimuksen jo syyskuussa 2001.

Talli herätti kansainvälistä mielenkiintoa ensimmäisen kerran, kun se teki sopimuksen ranskalaisen pyöräilytähden Laurent Jalabertin kanssa. Jalabert oli useiden vuosien ajan kuulunut espanjalaiseen ONCE-talliin. Jalabert suunnitteli lopettavansa kauden 2002 lopussa ja niinpä hän kommentoikin liittymistään CSC–Tiscaliin seuraavasti: "halusin lopettaa ranskalaisessa tallissa, mutta en saanut mistään kunnollista tarjousta, joten päätin liittyä CSC-talliin". Myös amerikkalainen Tyler Hamilton liittyi talliin ja kausi 2001 olikin CSC:n läpimurto. Jalabert voitti Ranskan ympäriajon kilpailun parhaasta vuoristoajajasta ja voitti lisäksi Ranskan itsenäisyyspäivänä ajetun etapin. Kausi päättyi Jalabertin voittoon Clásica de San Sebastián -ajossa. 

Kausi 2002 oli myös menestys. Tyler Hamilton sijoittui toiseksi Italian ympäriajossa siitä huolimatta, että hän oli toipumassa lapaluun murtumasta. Talli oli myös lähellä voittaa vuoden 2002 Ranskan ympäriajon joukkueaika-ajon. Jalabert oli jälleen kilpailun paras vuoristoajaja ja voitettuaan San Sebástianin klassikkokilpailun hän suunnitelmien mukaisesti lopetti uransa.

### 2003–2008: Team CSC

Vuonna 2003 Riis uudelleennimesi *Cycling Denmark ApS* nimelle *Riis Cycling A/S*. Tiscali lopetti tallin sponsoroinnin, eikä Riis Cycling A/S onnistunut löytämään uutta sponsoria ja näin ollen tallin nimi vaihdettiin muodosta *CSC–Tiscali* muotoon *Team CSC*. Talli jatkoi kautta 2003 pienentyneellä budjetilla. *Riis Cycling A/S* pääkonttori siirrettiin Herningistä tallin sponsorin, tanskalaisen vakuutusalan yrityksen Almin, pääkonttorin yhteyteen Kööpenhaminan lähelle *Brandiin*, *Lyngbyhyn*.

Kaudella 2003 Tyler Hamilton otti joukkueen kapteenin roolin tavoitteenaan menestyä Ranskan ympäriajon kokonaiskilpailussa. Hamilton oli hyvässä kunnossa ja voitti Liège-Bastogne-Liège-kilpailun. Hän kuitenkin loukkaantui vakavasti kaatuessaan Ranskan ympäriajon ensimmäisellä etapilla. Kolarin seurauksena hän mursi jo toiseen kertaan solisluunsa. Hamilton jatkoi kilpailua, mutta menetti vamman takia runsaasti aikaa. Kaikesta huolimatta hän voitti yhden etapin ja sijoittui kokonaiskilpailussa neljänneksi. Myös CSC-tallissa ajanut Carlos Sastre voitti kilpailussa etapin.

Kaudeksi 2004 Hamilton päätti siirtyä sveitsiläiseen Phonak-talliin. Hamilton kertoi tallin vaihtamisen syyksi sen, ettei hän ollut saanut riittävästi tukea Riisiltä. Talli palkkasi Hamiltonin tilalle italialaisen lupaavan ajajan Ivan Basson, joka oli aiemmin ajanut Fassa Bortolo-tallissa. Tallin ajatuksena oli kasvattaa Bassosta ajaja, joka pystyisi tavoittelemaan voittoa suurissa pyöräilykilpailuissa (Ranskan ympäriajo, Italian ympäriajo ja Espanjan ympäriajo). Basso voitti parhaalle alle 25-vuotiaalle ajajalle annettavan valkoisen paidan vuoden 2002 Ranskan ympäriajossa ja hän sijoittui kokonaiskilpailussa kolmanneksi vuonna 2004.

Kaudella 2004 talli koki taloudellisia vaikeuksia ja se joutui muun muassa laskemaan ajajien palkkioita, mutta seuraavana vuonna talli koki tähän asti parhaan menestyksensä. Kaudella 2005 tallissa ajoi useita hyviä ajajia, kuten Bobby Julich ja Jens Voigt. Julich voitti Pariisi–Nizza-ajon ja hänestä tuli ensimmäinen ajaja, joka piti yllään vasta perustetun UCI ProTourin johtajan paitaa. Talli keräsi yhteensä kolme etappivoittoa Italian ympäriajossa. David Zabriskie voitti yhden ja Ivan Basso kaksi etappia. Basso ei kuitenkaan pystynyt vatsaflunssan takia kilpailemaan tavoitteena olleesta kokonaiskilpailun voitosta.

Puolivälissä vuoden 2005 Ranskan ympäriajoa, tallin sponsori CSC ilmoitti jatkaneensa nykyistä sopimustaan vuoteen 2008 saakka. Tämän ansiosta Riis pystyi jatkamaan Basson sopimusta kolmella vuodella. Basso sijoittui vuoden 2005 Ranskan ympäriajossa toiseksi kilpailun voittaneen Lance Armstrongin jäljessä. David Zabriskie toi tallille yhden etappivoiton voittaessaan kilpailun prologin. Tallin menestys jatkui loppukaudella 2005. Bobby Julich voitti ja Carlos Sastre sijoittui toiseksi Belgiassa ja Hollannissa ajettavassa Eneco Tour-kilpailussa. Nicki Sørensen voitti etapin Espanjan ympäriajossa. CSC voitti UCI ProTour-sarjan joukkuekilpailun ja Bobby Julich oli vuoden 2005 8. paras ajaja. 

Talli käyttää kalustonaan pienehkön kanadalaisen polkupyörävalmistajan Cervelon pyöriä ja Shimanon osasarjaa. Yhteistyö Cervelon kanssa on osoittautunut toimivaksi erityisesti aika-ajopyörien kohdalla. Cervelolla on erikoisosaamista ja CSC:llä on aika-ajoon erikoistuneita ajajia.

### 2006

Team CSC Henninger Turmissa vuonna 2006
Kaudella 2006 talli pystyi monivuotisten sponsorisopimusten solmimisen myötä keskittymään kilpailemiseen. CSC:n tavoitteena olikin voittaa kaikki kolme suurta ympäriajoa. Tallin kapteeni Ivan Basso osallistui Italian ja Ranskan ympäriajoihin. Espanjan ympäriajossa kapteenina toimi Carlos Sastre. 

Kaudella 2006 talliin kuului useita aika-ajoon erikoistuneita ajajia. David Zabriskie on voittanut useaan kertaan aika-ajon sekä Italian että Ranskan ympäriajossa. Olympiapronssimitalisti Bobby Julich ja sveitsiläinen Fabian Cancellara ovat myös kovia aika-ajajia. Muita tallissa ajavia ovat Jens Voigt, jonka hyökkäävä ajotapa on tuottanut hänelle useita voittoja sekä kiritilanteisiin erikoistunut Stuart O'Grady.

Bobby Julich voitti UCI ProTouriin kuuluvan Pariisi–Nizza-ajon prologin, mutta hän ei kuitenkaan pystynyt puolustamaan edellisen vuoden kilpailuvoittoa loukkaannuttuaan. Muutkin ajajat, erityisesti Stuart O'Grady, kärsivät loukkaantumisesta kevään aikana. Pahimmillaan jopa kolmannes ajajista oli loukkaantunut. Fabian Cancellara kuitenkin voitti Tirreno-Adriatico-kilpailun henkilökohtaisen aika-ajon sekä Pariisi-Roubaix-kilpailun. Cancellaran valitsema erittäin kevyt Cervelo R3 runko hämmästytti useita, koska reitti Pariisi-Roubaix'ssa on erittäin vaativa ja sisältää muun muassa useita mukulakiviosuuksia. Luxemburgilainen Fränk Schleck voitti viikkoa myöhemmin ajetun Amstel Gold Race -kilpailun.

Hieman ennen Italian ympäriajon alkua talli ilmoitti, että Ivan Basso toimii tallin kapteenina ja osallistuu kaikkiin kolmeen ympäriajoon. Vuoden 2005 voittaja Paolo Savoldelli oli vahvin kilpailun ensimmäisillä etapeilla ja Jan Ullrich otti yllätysvoiton henkilökohtaisessa aika-ajossa, mutta kilpailun edettyä vuoristoetapeille Ivan Basso oli ylivoimainen. Basso voitti kaikki kolme vuoren päälle päättynyttä etappia ja vei voiton myös joukkueaika-ajossa. Koko kilpailun ajan tilanne oli tallin hallussa ja Ivan Basson ero toiseksi tulleeseen José Enrique Gutiérreziin muodostui lopulta 9 minuuttiin ja 18 sekuntiin. 

30. kesäkuuta 2006 Ranskan ympäriajon johto ilmoitti lehdistötilaisuudessa, että Ivan Basso ei osallistu vuoden 2006 Ranskan ympäriajoon. Basson katsottiin selkeästi sekaantuneen Espanjan dopingskandaaliin. Tämän seurauksena Carlos Sastre otti tallin kapteenin roolin ja oli vahva suosikki kilpailun viimeisille vuoristoetapeille saakka, mutta huonosti sujunut aika-ajo pudotti hänet lopulta neljänneksi. Talli vei kaksi etappivoittoa: Fränk Schleck voitti Alpe d'Huezin laelle päättyneen etapin tallin vahvan ryhmätyön ansiosta. Jens Voigt voitti tasamaaetapin jo kilpailun alussa osallistuttuaan pitkään irtiottoon.

Syyskautta hallitsi Ivan Basson ympärillä vallinnut epätietoisuus. Lopulta Basso kuitenkin todettiin syyttömäksi ja syytöksistä luovuttiin näytön puuttumisen vuoksi. Basso ja talli päättivät yhdessä lopettaa sopimuksen ja CSC aloitti kunnianhimoisen antidoping-kampanjan yhdessä tanskalaisen Rasmus Damsgaardin kanssa. Kilpailuissa Jens Voigt hallitsi Saksan ympäriajoa voittaen kokonaiskilpailun ja kolme etappia. Carlos Sastre sijoittui neljänneksi Espanjan ympäriajossa.

Joukkueen kokoonpano
--------------------

### 2015

| Joukkueen kokoonpano |
| --- |
| Ajaja | Syntymäaika | Maa | Edellinen joukkue |
| Ivan Basso | 26. marraskuuta 1977 | ITA Italia |  |
| Edward Beltrán | 18. tammikuuta 1990 | COL Kolumbia | Nankang-Fondriest (2014) |
| Daniele Bennati | 24. syyskuuta 1980 | ITA Italia | RadioShack-Nissan (2012) |
| Manuele Boaro | 12. maaliskuuta 1987 | ITA Italia | Trevigiani Dynamon Bottoli (2010) |
| Maciej Bodnar | 7. maaliskuuta 1985 | POL Puola | Cannondale (2014) |
| Matti Breschel | 31. elokuuta 1984 | DEN Tanska | Rabobank (2012) |
| Pavel Brutt | 29. tammikuuta 1982 | RUS Venäjä | Katusha (2014) |
| Alberto Contador | 6. joulukuuta 1982 | ESP Espanja | Astana (2010) |
| Jesper Hansen | 23. lokakuuta 1990 | DEN Tanska | Cult Energy (2013) |
| Jesús Hernández Blázquez | 28. syyskuuta 1981 | ESP Espanja | Astana (2010) |
| Christopher Juul-Jensen | 6. heinäkuuta 1989 | DEN Tanska | Glud & Marstrand-LRØ (2011) |
| Robert Kišerlovski | 9. elokuuta 1986 | CRO Kroatia | Trek Factory Racing (2014) |
| Michal Kolář | 21. joulukuuta 1992 | SVK Slovakia | Dukla Trenčín Trek (2013) |
| Roman Kreuziger | 6. toukokuuta 1986 | CZE Tšekki | Astana (2012) |
| Rafał Majka | 12. syyskuuta 1989 | POL Puola | Trevigiani Dynamon Bottoli (2011) |
| Jay McCarthy | 8. syyskuuta 1992 | AUS Australia | Jayco-AIS (2012) |
| Michael Mørkøv | 30. huhtikuuta 1985 | DEN Tanska | GLS-Pakke Shop (2008) |
| Sérgio Paulinho | 26. maaliskuuta 1980 | POR Portugali | RadioShack (2011) |
| Jevgeni Petrov | 25. toukokuuta 1978 | RUS Venäjä | Astana (2012) |
| Bruno Pires | 15. toukokuuta 1981 | POR Portugali | Leopard-Trek (2011) |
| Paweł Poljański | 6. toukokuuta 1990 | POL Puola |  |
| Michael Rogers | 20. joulukuuta 1979 | AUS Australia | Sky (2012) |
| Ivan Rovny | 30. syyskuuta 1987 | RUS Venäjä | Ceramica Flaminia-Fondriest (2013) |
| Juraj Sagan | 23. joulukuuta 1988 | SVK Slovakia | Cannondale (2014) |
| Peter Sagan | 26. tammikuuta 1990 | SVK Slovakia | Cannondale (2014) |
| Chris Anker Sørensen | 5. syyskuuta 1984 | DEN Tanska | Designa Køkken (2006) |
| Matteo Tosatto | 14. toukokuuta 1974 | ITA Italia | Quick Step (2010) |
| Nikolay Trusov | 2. heinäkuuta 1985 | RUS Venäjä | De Rijke-Shanks (2013) |
| Michael Valgren | 7. helmikuuta 1992 | DEN Tanska | Cult Energy (2013) |
| Oliver Zaugg | 9. toukokuuta 1981 | SUI Sveitsi | RadioShack-Nissan (2012) |
| Michael Gogl (1. elokuu–31. joulukuu, trainee) | 4. marraskuuta 1993 | AUT Itävalta | Gebrüder Weiss-Oberndorfer (2014) |
| Felix Großschartner (1. elokuu–31. joulukuu, trainee) | 23. joulukuuta 1993 | AUT Itävalta | Felbermayr Simplon Wels (2015) |
| Antwan Tolhoek (1. elokuu–31. joulukuu, trainee) | 29. huhtikuuta 1994 | NED Alankomaat | De Jonge Renner (2014) |
|  |
| Lähde: UCI |

huomio: Ivan Basso  

### 2016

| Joukkueen kokoonpano |
| --- |
| Ajaja | Syntymäaika | Maa | Edellinen joukkue |
| Erik Baška | 12. tammikuuta 1994 | SVK Slovakia |  |
| Daniele Bennati | 24. syyskuuta 1980 | ITA Italia | RadioShack-Nissan (2012) |
| Adam Blythe | 1. lokakuuta 1989 | GBR Yhdistynyt kuningaskunta | Orica-GreenEDGE (2015) |
| Manuele Boaro | 12. maaliskuuta 1987 | ITA Italia | Trevigiani Dynamon Bottoli (2010) |
| Maciej Bodnar | 7. maaliskuuta 1985 | POL Puola | Cannondale (2014) |
| Pavel Brutt | 29. tammikuuta 1982 | RUS Venäjä | Katusha (2014) |
| Alberto Contador | 6. joulukuuta 1982 | ESP Espanja | Astana (2010) |
| Oscar Gatto | 1. tammikuuta 1985 | ITA Italia | Androni Giocattoli-Sidermec (2015) |
| Michael Gogl | 4. marraskuuta 1993 | AUT Itävalta | Tirol (2015) |
| Jesper Hansen | 23. lokakuuta 1990 | DEN Tanska | Cult Energy (2013) |
| Jesús Hernández Blázquez | 28. syyskuuta 1981 | ESP Espanja | Astana (2010) |
| Robert Kišerlovski | 9. elokuuta 1986 | CRO Kroatia | Trek Factory Racing (2014) |
| Michal Kolář | 21. joulukuuta 1992 | SVK Slovakia | Dukla Trenčín Trek (2013) |
| Roman Kreuziger | 6. toukokuuta 1986 | CZE Tšekki | Astana (2012) |
| Rafał Majka | 12. syyskuuta 1989 | POL Puola | Trevigiani Dynamon Bottoli (2011) |
| Jay McCarthy | 8. syyskuuta 1992 | AUS Australia | Jayco-AIS (2012) |
| Sérgio Paulinho | 26. maaliskuuta 1980 | POR Portugali | RadioShack (2011) |
| Jevgeni Petrov | 25. toukokuuta 1978 | RUS Venäjä | Astana (2012) |
| Paweł Poljański | 6. toukokuuta 1990 | POL Puola |  |
| Michael Rogers (1. tammikuu–25. huhtikuu, huomio) | 20. joulukuuta 1979 | AUS Australia | Sky (2012) |
| Ivan Rovny | 30. syyskuuta 1987 | RUS Venäjä | Ceramica Flaminia-Fondriest (2013) |
| Juraj Sagan | 23. joulukuuta 1988 | SVK Slovakia | Cannondale (2014) |
| Peter Sagan | 26. tammikuuta 1990 | SVK Slovakia | Cannondale (2014) |
| Matteo Tosatto | 14. toukokuuta 1974 | ITA Italia | Quick Step (2010) |
| Juri Trofimov | 26. tammikuuta 1984 | RUS Venäjä | Katusha (2015) |
| Nikolay Trusov | 2. heinäkuuta 1985 | RUS Venäjä | De Rijke-Shanks (2013) |
| Michael Valgren | 7. helmikuuta 1992 | DEN Tanska | Cult Energy (2013) |
| Davide Ballerini (1. elokuu–31. joulukuu, trainee) | 21. syyskuuta 1994 | ITA Italia | Unieuro Wilier (2015) |
| Lorenzo Fortunato (1. elokuu–31. joulukuu, trainee) | 9. toukokuuta 1996 | ITA Italia |  |
| Andrea Montagnoli (1. elokuu–31. joulukuu, trainee) | 27. heinäkuuta 1995 | ITA Italia |  |
|  |
| Lähde: UCI |

huomio: Erik Baška  
huomio: Andrea Montagnoli, end of sports career

Lähteet
-------

* Lars Werge: *Drømmeholdet - historien om CSC*. Ekstra Bladet, 2005. ISBN 87-7731-206-6.  (tanskaksi)

### Viitteet

1. ↑  Report: Tinkov buys team from Riis for 6 million Euro *cyclingnews.com*.  30.11.2013. Viitattu 3.1.2016. (englanniksi)
2. ↑  Tinkoff team races its last at the Abu Dhabi Tour *cyclingnews.com*.  23.10.2016. Viitattu 11.1.2017. (englanniksi)
3. ↑  UCI ProTour : The winners are Evans, CSC and Spain *uciprotour.com*.  22.10.2007. Viitattu 10.1.2011. (englanniksi)[vanhentunut linkki]
4. ↑  Andrew Rogers, PEZ Interviews: Bjarne Riis, *PezCycling*, 22.02.2006
5. ↑  Our Values (Arkistoitu – Internet Archive) tallin virallisilla kotisivuilla
6. ↑  Werge, s. 177
7. ↑  Bjarne's boot camp, *CyclingNews*, December 12, 2004
8. ↑  Andrew Rogers, Bobby Julich: Another PEZ-Zing, *PezCycling*, 9.3.2006
9. ↑  Werge, pp. 15-17
10. ↑  Danish Cycling Federation, Nicolaj Bo Larsen, *CyclingWorld*, 22.12.2003
11. ↑  Werge, p. 148 (figure translated from Danish kroner)
12. ↑  Werge, p. 173
13. ↑  CSC RENEWS SPONSORSHIP OF TOP CYCLING TEAM (Arkistoitu – Internet Archive), *Computer Sciences Corporation*, 18.7.2005

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tinkoff (pyöräilytalli)**.
* Team-CSC (Arkistoitu – Internet Archive), viralliset sivut

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
UCI WorldTeams – UCI World Tour joukkueet (2023) |
| --- |
|  |
| Joukkueet (2023) | 
* AG2R Citroën Team
* Alpecin–Deceuninck
* Arkéa–Samsic
* Astana Qazaqstan Team
* Bora–Hansgrohe
* Cofidis
* EF Education–EasyPost
* Groupama–FDJ
* Ineos Grenadiers
* Intermarché–Circus–Wanty
* Movistar Team
* Soudal–Quick-Step
* Team Bahrain Victorious
* Team Jayco–AlUla
* Team DSM–Firmenich
* Team Jumbo–Visma
* Lidl–Trek
* UAE Team Emirates

 |
|  |
| Sarjat | 
* UCI World Tour
	+ 2023
* UCI ProSeries (2023)
* UCI Africa Tour
* UCI America Tour
* UCI Asia Tour
* UCI Europe Tour
* UCI Oceania Tour

 |

 |